Kendelse afsagt af Rettens præsident den 14. juli 2011 – Trabelsi m.fl. mod Rådet

(Sag T-187/11 R)

»Særlige rettergangsformer – fælles udenrigs- og sikkerhedspolitik – restriktive foranstaltninger over for visse personer og enheder på baggrund af situationen i Tunesien – indefrysning af pengemidler – begæring om udsættelse af gennemførelse og om anordning af foreløbige forholdsregler – manglende uopsættelighed«

1. Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen – skønsbeføjelse for dommeren i sager om foreløbige forholdsregler (Art. 256, stk. 1, TEUF samt art. 278 TEUF og 279 TEUF; Rettens procesreglement, art. 104, stk. 2) (jf. præmis 13-18)

2. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – bevisbyrde (Art. 278 TEUF og 279 TEUF; Rettens procesreglement, art. 104, stk. 2) (jf. præmis 21 og 22)

3. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – tab som følge af ikke-strafferetlige foranstaltninger vedrørende indefrysning af midler – rene retsbevarende foranstaltninger (Art. 278 TEUF og 279 TEUF; Rettens procesreglement, art. 104, stk. 2) (jf. præmis 26, 27 og 31)

4. Særlige rettergangsformer – udsættelse af gennemførelse – betingelser – uopsættelighed – ikke-økonomisk skade – tab som følge af ikke-strafferetlige foranstaltninger vedrørende indefrysning af midler – rene retsbevarende foranstaltninger – skade, som ikke i højere grad kan genoprettes i en sag om foreløbige forholdsregler end i hovedsagen (Art. 278 TEUF; Rettens procesreglement, art. 104, stk. 2) (jf. præmis 32 og 33)

5. Særlige rettergangsformer – udsættelse af gennemførelse – betingelser – uopsættelighed – alvorlig og uoprettelig skade – rent økonomisk tab – foreligger ikke (Art. 278 TEUF; Rettens procesreglement, art. 104, stk. 2) (jf. præmis 36-43)

6. Særlige rettergangsformer – betingelser for antagelse til realitetsbehandling – forbindelse mellem den ønskede foranstaltning og påstandene i hovedsagen – erstatningspåstand, der går ud over rammerne for hovedsagen – afvisning (Art. 278 TEUF og 279 TEUF; Rettens procesreglement, art. 104, stk. 2) (jf. præmis 47-53)

7. Særlige rettergangsformer – betingelser for antagelse til realitetsbehandling – stævning – formkrav – angivelse af grunden til, at de begærede foreløbige forholdsregler umiddelbart forekommer berettiget – ingen præcis angivelse af formålet med påstanden – åbenbart afvisningsgrundlag [Art. 278 TEUF og 279 TEUF; Rettens procesreglement, art. 44, stk. 1, litra d), og art. 104, stk. 3] (jf. præmis 54)

Angående

Begæring om foreløbige forholdsregler og om udsættelse af gennemførelsen af Rådets gennemførelsesafgørelse 2011/79/FUSP af 4. februar 2011 om gennemførelse af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT L 31, s. 40).

Konklusion

1) Begæringen om foreløbige forholdsregler tages ikke til følge.